ދިހަވަނަ ކަމަކީ: الله تعالى ގެ ދީނަށް ފުރަގަސް ދިނުމެވެ. އެދީން ނުއެނގުނުމެވެ. އަދި އެދީނުގެ މައްޗަށް އަމަލު ނުކުރުމެވެ. އަދި ދަލީލަކީ الله تعالى ގެ ވަޙީ ބަސްފުޅެވެ: ﴿ وَمَنْ أَظْلَمُ مِمَّنْ ذُكِّرَ بِآيَاتِ رَبِّهِ ثُمَّ أَعْرَضَ عَنْهَا ۚ إِنَّا مِنَ الْمُجْرِمِينَ مُنْتَقِمُونَ ﴾ [السجدة: 22] މާނައީ: އެމީހެއްގެ ވެރިއިލާހުގެ އާޔަތްތަކުން އެމީހަކަށް ހަނދާންކޮށްދެއްވުމުން، ދެން އެ އާޔަތްތަކަށް ފުރަގަސްދީ އެނބުރިގަތް މީހަކަށްވުރެން އަނިޔާވެރިކަން ބޮޑީ ކާކުހެއްޔެވެ؟ ހަމަކަށަވަރުން، ތިމަން الله ކުށްވެރިންގެ ކިބައިން ބަދަލުހިއްޕަވާހުށީމެވެ.